Ayacucho
<s>Ayacucho znan i kao Huamanga, je grad od 99,148 i aglomeracija 235,200 stanovnika u sredini Perua.</s><s>Ayacucho je administrativni centar Departmana Ayacucho i Provincije Huamanga.</s>

<s>Karakteristike</s>

<s>Ayacucho se prostire u plodnoj dolini na nadmorskoj visini od 2,746 m, okružen visokim planinama Anda, pa ima ugodnu klimu.</s><s>Od glavnog grada Lime je udaljen 557 km jugoistočno.</s>

<s>Historija</s>

<s>Ayacucho je osnovao 1539. konkvistador Francisco Pizarro i nazvao ga San Juan de la Frontera de Huamanga.</s>

<s>Za Vicekraljevstva Peru izrastao je u značajno trgovište, rudarski i vjerski centar.</s><s>Još od 1609. je sjedište biskupije, a danas nadbiskupije.</s><s>Iz tih vremena ostalo je puno baroknih crkava i katedrala iz 17. vijeka.</s>

<s>Važnost grada bila je tolika da je 1677. godine osnovan Univerzitet San Cristóbal de Huamanga, koje djeluje do danas, sa pauzom od gotovo stotinu godina, koja je počela za Pacifičkog rata (1886.) i otegla se do 1957. kad je ponovno otvoren.</s>

<s>Grad je zadržao svoje ime Huamanga sve dok mu osloboditelj Simón Bolívar 1825. nije dao ime Ayacucho u počast Bitke kod Ayacucha koja je osigurala nezavisnost španjolskih južnoameričkih kolonija.</s>

<s>Na njegovom univerzitetu je djelovao kao profesor filozofije Abimael Guzmán idejni vođa ljevičarskog Gerilskog pokreta Sendero Luminoso, koji se 1980-ih proširio po cijeloj zemlji.</s><s>Guzmánovo hapšenje 1994. oslabilo je i potpuno razorilo Sendero Luminoso.</s>

<s>Privreda i transport 
Privreda grada bazira se na poljoprivredi i lakoj industriji (tekstil, keramika, kožna galanterija).</s>

<s>Sa ostalim gradovima u zemlji povezan je cestama i aerodromom Alfredo Mendivil Duarte (ICAO: SPHO, IATA: AYP) koji se nalazi na sjeveru grada.</s>

<s>Izvori</s>

<s>Vanjske veze</s>

<s>Municipalidad Provincial de Ayacucho (službene stranice)</s>

<s>Gradovi u Peruu</s>

